सुप्रीम कोर्ट ने बिहार के मुजफ्फरपुर शेल्टर होम मामले की जांच पर सवाल उठाए हैं। शीर्ष अदालत ने मंगलवार को बिहार पुलिस को फटकार लगाई। बेंच ने कहा कि घटना के तीन महीने बाद भी मंजू वर्मा कैबिनेट मंत्री कैसे बनी रहीं? यह बहुत ही शॉकिंग है। क्या यह मंजू वर्मा का प्रभाव है कि पुलिस ने उन्हें अब तक गिरफ्तार नहीं किया है? अग्रिम जमानत अर्जी खारिज होने के बाद भी पूर्व मंत्री की अब तक गिरफ्तारी क्यों नहीं हुई? यह पूरा मामला संदेहास्पद है। हद हो चुकी है। किसी को भी कानून की फिक्र नहीं है।